Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: 23/2003. (X. 23.) PM rendeletekben foglaltakkal összhangban kell az összevont mérleg és mérlegen kívüli tételek
Paragraph Index: 949

13.D ÖSSZEVONT ALAPÚ MÉRLEGEN KÍVÜLI SZÁRMAZTATOTT TERMÉKEK SÚLYOZÁSA A jelentés kitöltése A táblázat kitöltése hasonló a hitelintézetek egyedi súlyozásának megfelelõ 3E-G táblához. Itt is a (kereskedési könyvi tételek nélküli) kötési árat, elvi fõösszeget figyelembe véve kell értékeket szerepeltetni az eszköz (partner) súlyozása szerinti oszlopokban. Az ott feltüntetett értékeket kell utána súlyozni, amelynek összege adja meg a számba vehetõ súlyozott j) oszlopbeli értéket. Azoknak az intézményeknek az esetében, amelyek kereskedési könyvet vezetnek, az összevont alapú számításnál csak a kereskedési könyvön kívüli pozícióit szabad feltüntetni. Ezek az intézmények a számításhoz csak a PM rendeletben meghatározott piaci árazás módszerét alkalmazhatják. Piaci árazás esetében a vonatkozó sorokon a partnerkockázat (eszközkockázat) súlyozása nélküli öszszegeket kell szerepeltetni. Az olyan csoportokban, ahol az anyabank kereskedési könyvet vezet, az eredeti kockázat módszerét csak olyan, a csoporthoz tartozó vállalkozás esetében lehet alkalmazni, ahol nem biztosított a pozíciók folyamatos újraárazása, illetve a pozícióknak a piaci folyamatok alapján történõ újraárazása. A PM rendelet csak a devizaügyletekre és a kamatláb ügyletekre nézve határoz meg az eredeti kockázat módszere szerinti szorzószámokat, a többi ügylet esetében nem. Figyelembe véve, hogy az eredeti kockázat módszere a kockázatról sokkal pontatlanabb becslést ad, mint a piaci árazás módszere, az egyéb szerzõdéseknél a szabályozás feltételezi, hogy ha vállalnak ilyen típusú kockázatokat, akkor azok tõkekövetelményét a pontosabb mérésnek számító piaci árazás módszerével képesek mérni. Amennyiben az anyabank kereskedési könyvet nem vezet, a csoporthoz tartozó befektetési vállalkozás pozícióinak kivételével az aggregált pozíciókra az eredeti kockázat módszere alkalmazható. 2004/28/II. szám A 13B tábla 62. sorához a 7. sor k) oszlopában lévõ értéket kell beírni.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes